turjo4nis/wikipedia-bn-dump-20250701 huggingface dataset:
কোটচাঁদপুর আলিয়া কামিল মাদ্রাসা

কোটচাঁদপুর আলিয়া কামিল মাদ্রাসা বাংলাদেশের ঝিনাইদহ জেলার কোটচাঁদপুর উপজেলা প্রখ্যাত একটি আলিয়া মাদ্রাসা। ১৯৪২ সালে প্রতিষ্ঠিত এই আলিয়া মাদ্রাসা ঝিনাইদহ জেলার সুপ্রাচীন একটি আলিয়া মাদ্রাসা। বর্তমানে এই মাদ্রাসাটি ইসলামি আরবি বিশ্ববিদ্যালয় অধুভুক্ত একটি মাদ্রাসা। মাদ্রাসাটির বর্তমান অধ্যক্ষের নাম মোঃ বাহরুল ইসলাম।

ইতিহাস 
১৯৪২ সালে আলহাজ আহমদ আলী এলাকার ধর্মপ্রাণ মানুষের সার্বিক সহযোগিতায় মাদ্রাসাটি প্রতিষ্ঠাতি করেন। প্রাথমিকভাবে মাত্র ১০ জন ছাত্র নিয়ে মাদরাসাটি যাত্রা শুরু করে। ১৯৫৪ সালে ঢাকা আলিয়া মাদরাসার অধীন দাখিল ও ১৯৫৬ ইং সালে আলিম শ্রেনী খোলার অনুমতি পাওয়া যায়। ১৯৬০ ইং সালে মাদরাসাটি ফাযিল শ্রেনী খোলার অনুমতির মাধ্যমে শিক্ষাপ্রতিষ্ঠানটির নামকরন করা হয় কোটচাদপুর সিনিয়র মাদরাসা। অতঃপর পর্যায়ক্রমে ১৯৭৭ ইং সালে অত্র মাদরাসায় দাখিল বিজ্ঞান, ১৯৮০ ইং সালে আলিম বিজ্ঞান, ও ১৯৮২ ইং সালে ফাযিল বিজ্ঞান শ্রেনী খোলার অনুমতি লাভ করে। ১৯৮৯ ইং সালে মাদরাসাটিকে কামিল স্তরে উন্নিত করা হয়। শুরু হয় কামিল শ্রেনীতে পাঠদান, সহিহ আল বুখারী, মুসলিম, ইবনে মাজাহ, তিরমিজিসহ সিহাহ সিত্তাহ শিক্ষাদান অব্যহত থাকে। ১৯৯৫ ইং সালে মাদরাসাটিতে কামিল শ্রেনীর একাডেমিক অনুমতি লাভ করে বাংলাদেশ মাদরাসা শিক্ষা বোর্ড থেকে। মাদরাসাটির নাম করন করা হয় কোটচাঁদপুর আলিয়া কামিল মাদরাসা। ২০০৬ সালে সারা দেশের মাদ্রাসা শিক্ষার্থী ও শিক্ষগনের দাবীর প্রেক্ষিতে ফাজিল ও কামিল শ্রেণীর জন্য ইসলামী বিশ্ববিদ্যালয়, বাংলাদেশের অধিভুক্ত করা হয়, এরপর ২০১৬ সালে ইসলামি আরবি বিশ্ববিদ্যালয় প্রতিষ্ঠা লাভ করলে সকল আলিয়া মাদ্রাসাসহ এই মাদ্রাসাও ইসলামি আরবি বিশ্ববিদ্যালয় অধুভুক্ত হয়।

শিক্ষা কার্যক্রম 
বর্তমানে মাদরাসাটিতে বিভিন্ন শ্রেনীতে ছাত্র-ছাত্রীর সংখ্যা প্রায় ১৫০০। শিক্ষক ও কর্মচারীর সংখ্যা ৪১ জন । দাখিল ও আলিম শ্রেণীতে বিজ্ঞান ও মানবিক উভয় শাখায় পাঠদান করা হয়। এবং ফাজিল ও কামিল শ্রেণীতে আল কুরআন, আল হাদিস, দাওয়াহ বিভাগ চালু রয়েছে। এই মাদ্রাসার ফলাফল ঝিনাইদহ জেলার মধ্যে উল্লেখযোগ্য।

তথ্যসূত্র 

ঝিনাইদহ জেলার আলিয়া মাদ্রাসা
ঝিনাইদহ জেলার শিক্ষাপ্রতিষ্ঠান
১৯৪২-এ প্রতিষ্ঠিত শিক্ষাপ্রতিষ্ঠান
১৯৪২-এ ব্রিটিশ ভারতে প্রতিষ্ঠিত
বাংলাদেশের কামিল মাদ্রাসা
বক্সনগর ইউনিয়ন

বক্সনগর ইউনিয়ন বাংলাদেশের ঢাকা বিভাগের ঢাকা জেলার নবাবগঞ্জ উপজেলার অন্তর্গত একটি ইউনিয়ন।

আয়তন ও জনসংখ্যা 
গ্রামের সংখ্যা: ১৭টি
মৌজার সংখ্যা: ০৭টি
মোট জনসংখ্যা: ১৮,৪৪০ জন।

শিক্ষা 
সাক্ষরতার হার: ৫৯.৫০%।
শিক্ষা প্রতিষ্ঠান:
সরকারী প্রাথমিক বিদ্যালয়: ০৫টি
বে-সরকারী রেজি:প্রাথমিক বিদ্যালয়: ০৩টি
উচ্চ বিদ্যালয়: ০২টি
মাদ্রাসা: ০৩টি।

দর্শনীয় স্থান 
সাধু আন্তনীর গীর্জা: ফাদার সাধু আন্তনীর নামানুসারে এই গীর্জার নামকরণ করা হয়।

জনপ্রতিনিধি 
বর্তমান চেয়ারম্যান: মোঃ আঃ ওয়াদুদ।
প্রাক্তন চেয়ারম্যানগণের তালিকা:

গ্রাম সমূহের নাম
কোমরগঞ্জ, খানহাটি, গাজিখালী, চক বক্সনগর, চেংড়াহাটি, ছোট বক্সনগর, ছোট রাজপাড়া, ছোটরাজপাড়া গায়েন হাটি, জাফরপুর, টুকনীকান্দা, দিঘিরপাড়, পাঠকান্দা, বর্দ্ধনপাড়া, বড় বক্সনগর, বালুরচর, শুরগঞ্জ, সাবুকহাটি।

আরও দেখুন 
 ঢাকা জেলা
 নবাবগঞ্জ উপজেলা

তথ্যসূত্র

বহিঃসংযোগ 
ওয়েবসাইট 

নবাবগঞ্জ উপজেলার ইউনিয়ন
মন্বন্তর

মন্বন্তর (), হিন্দু সৃষ্টিতত্ত্বে, মানবজাতির পূর্বপুরুষ মনুর সময়কাল, রাজত্ব বা বয়স চিহ্নিত করার চক্রাকার সময়কাল। প্রতিটি মন্বন্তরে সাতটি ঋষি, নির্দিষ্ট কিছু দেবতা, একজন ইন্দ্র, একজন মনু এবং রাজা (মনুর পুত্র) সৃষ্টি হয় এবং বিনষ্ট হয়। প্রতিটি মন্বন্তরকে মনু দ্বারা আলাদা করা হয় যারা এটির উপর শাসন বা রাজত্ব করেন, যার মধ্যে আমরা বর্তমানে চৌদ্দটি সপ্তম মন্বন্তরে আছি, যা বৈবস্বত মনু দ্বারা শাসিত।

ব্যাপ্তিকাল

প্রতিটি মন্বন্তর ৩০৬,৭২০,০০০ বছর (৮৫২,০০০ ঐশ্বরিক বছর; ১ ঐশ্বরিক বছর = ৩৬০ সৌর বছর) স্থায়ী হয় এবং একাত্তরটি যুগচক্র পুনরাবৃত্তি করে। একটি কল্পে (ব্রহ্মার দিন), যা স্থায়ী হয় ৪.৩২ বিলিয়ন বছর (১২ মিলিয়ন ঐশ্বরিক বছর বা ১,০০০ যুগচক্র), মোট চৌদ্দটি মন্বন্তর রয়েছে (১৪ x ৭১ = ৯৯৪  যুগচক্র), যেখানে প্রতিটির পরে এবং প্রথমে একটি মন্বন্তর-সন্ধ্যা (পনেরটি সন্ধ্যা) দ্বারা প্রতিটি সন্ধ্যা ১,৭২৮,০০০ বছর (৪,৮০০ দিব্য বছর; সত্যযুগের সময়কাল) স্থায়ী হয়। প্রতিটি মন্বন্তর-সন্ধ্যার সময়, পৃথিবী (ভু-লোক) জলে নিমজ্জিত হয়।

তথ্যসূত্র

হিন্দু দার্শনিক ধারণা
হিন্দু জ্যোতির্বিজ্ঞান
মুখতার আলি

মুখতার আব্দুল ইলাহি আলি (, ; জন্ম: ৩০ অক্টোবর ১৯৯৭; মুখতার আলি নামে সুপরিচিত) হলেন একজন সৌদি-ইংরেজ পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল নাসর এবং সৌদি আরব জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

২০১২ সালে, মুখতার ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। এর ৫ বছর পর তিনি সৌদি আরব অনূর্ধ্ব-২৩ দলের প্রতিনিধিত্ব করার মাধ্যমে সৌদি আরবের বয়সভিত্তিক পর্যায়ে অভিষেক করেছিলেন। তিনি একই বছরে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন। দলগতভাবে, মুখতার এপর্যন্ত ৭টি শিরোপা জয়লাভ করেছেন, যার মধ্যে ৪টি চেলসির বয়সভিত্তিক দলের হয়ে, ২টি ভিতেসের হয়ে এবং ১টি আল নাসরের হয়ে জয়লাভ করেছেন।

প্রারম্ভিক জীবন
মুখতার আব্দুল ইলাহি আলি ১৯৯৭ সালের ৩০শে অক্টোবর তারিখে সৌদি আরবের জেদ্দায় জন্মগ্রহণ করেছেন। তিনি শিশুকালেই জেদ্দা হতে লন্ডনে স্থানান্তরিত হয়েছিলেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
মুখতার জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ
 
 
 
 
 
 
 

১৯৯৭-এ জন্ম
জীবিত ব্যক্তি
চেলসি ফুটবল ক্লাবের খেলোয়াড়
সৌদি ফুটবলার
ইংরেজ ফুটবলার
সৌদি আরবের আন্তর্জাতিক ফুটবলার
ফুটবল মধ্যমাঠের খেলোয়াড়
লেটন অরিয়েন্ট ফুটবল ক্লাবের খেলোয়াড়
ইংল্যান্ডের আন্তর্জাতিক যুব ফুটবলার
ইংল্যান্ডে প্রবাসী ফুটবলার
নেদারল্যান্ডসে প্রবাসী ফুটবলার
২০২০ গ্রীষ্মকালীন অলিম্পিকের ফুটবলার
জেদ্দার ক্রীড়াব্যক্তি
এরেডিভিজির খেলোয়াড়
সৌদি পেশাদার লিগের খেলোয়াড়
এসবিভি ভিতেসের খেলোয়াড়
আল নাসর ফুটবল ক্লাবের খেলোয়াড়
২০২৩ এএফসি এশিয়ান কাপের খেলোয়াড়
পুরুষ ফুটবল মধ্যমাঠের খেলোয়াড়
মদীনাতুল উলুম মডেল ইনস্টিটিউট মহিলা কামিল মাদরাসা

মদীনাতুল উলুম মডেল ইনস্টিটিউট মহিলা কামিল মাদরাসা বাংলাদেশের ঢাকা জেলার তেজগাঁওয়ে অবস্থিত একটি খ্যাতনামা মহিলা আলিয়া মাদরাসা। ১৯৬১ সালে প্রতিষ্ঠিত এই মাদরাসা দাখিল ও আলিম শ্রেণীর ফলাফলের জন্য পরিচিতি লাভ করেছে। মাদরাসাটির বর্তমান অধ্যক্ষের নাম মাওলানা তাজুল ইসলাম।

ইতিহাস 
১৯৬১ সালে ঢাকার তেজগাঁওয়ে অবস্থিত এই মাদরাসা  অতিদ্রুত কামিল মাদরাসায় রূপান্তরিত হয়েছে। ১৯৬১ সালের ১ জানুয়ারি এই মাদরাসা প্রতিষ্ঠিত হয়, এবং ১৯৭৯ সালের ১ জুলাই বাংলাদেশ সরকার কর্তৃক অনুমোদন লাভ করে। এরপর ২০০৬ সালে এই মাদরাসাটি ফাজিল ও কামিল ডিগ্রি সাধারণ সন্মান ও মাস্টার্সের মানের জন্য ইসলামী বিশ্ববিদ্যালয়, বাংলাদেশের অধিভুক্ত হয়। এরপরে ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে বাংলাদেশের সকল আলিয়া মাদরাসা ইসলামী বিশ্ববিদ্যালয় থেকে আরবি বিশ্ববিদ্যালয়ে স্থানান্তরিত হয়।

শিক্ষা কার্যক্রম 
মদিনাতুল উলুম মডেল ইনষ্টিটিউট মহিলা কামিল মাদরাসা পড়াশোনার মানের দিক থেকে একটি উল্লেখযোগ্য মাদরাসা। মাদরাসাটির দাখিল ও আলিম শ্রেণীতে বিজ্ঞান, মানবিক শাখা রয়েছে। এছাড়া ফাজিল ও কামিল শ্রেণীতে কিছু বিভাগ রয়েছে। এই মাদরাসার সহ কার্যক্রমের জন্য বালক শাখা রয়েছে, সেই মাদরাসার নাম মদিনাতুল উলুম মডেল ইনষ্টিটিউট বালক কামিল মাদরাসা।

সুযোগ-সুবিধা 
মদিনাতুল উলুম মডেল ইনষ্টিটিউট কামিল মাদরাসা আধুনিক সুযোগসুবিধা সম্বলিত একটি মাদরাসা। গ্রন্থগার, খেলার মাঠ, নামাজের স্থান, পড়াশোনার জন্য কক্ষরুম প্রভৃতি বিভিন্ন সুযোগ সুবিধা রয়েছে। মাদরাসার ছাত্রীরা দ্বারা যৌনশিক্ষার সুযোগও পাচ্ছে।

আরও দেখুন
 পাবনা ইসলামিয়া মাদ্রাসা
 সরকারি মাদ্রাসা-ই-আলিয়া, ঢাকা

তথ্যসূত্র 

ঢাকা জেলার আলিয়া মাদ্রাসা
ঢাকা জেলার শিক্ষাপ্রতিষ্ঠান
১৯৬১-এ পূর্ব পাকিস্তানে প্রতিষ্ঠিত
১৯৬১-এ প্রতিষ্ঠিত শিক্ষাপ্রতিষ্ঠান
বাংলাদেশের মহিলা আলিয়া মাদ্রাসা
বাংলাদেশের কামিল মাদ্রাসা
মোহাম্মদ শামসুল হক

এম শামসুল হক ছিলেন বাংলাদেশের একজন শিক্ষাবিদ যিনি ঢাকা বিশ্ববিদ্যালয়ের ১৮ তম উপাচার্য ও ১৯৯৬ সালে তত্ত্বাবধায়ক সরকারের উপদেষ্টা ছিলেন।

কর্মজীবন 
এম শামসুল হক ১৯৭১ সালে চট্টগ্রাম বিশ্ববিদ্যালয়ে পদার্থবিদ্যার অধ্যাপক ছিলেন। তিনি ঢাকা বিশ্ববিদ্যালয়ের ১৮ তম উপাচার্য ছিলেন। তিনি ৩ এপ্রিল ১৯৯৬ সাল থেকে ২৩ জুন ১৯৯৬ সাল পর্যন্ত তত্ত্বাবধায়ক সরকারের শিক্ষা, যুব ও ক্রীড়া এবং সংস্কৃতি বিষয়ক মন্ত্রণালয়ের উপদেষ্টা ছিলেন।

তিনি মৃত্যুবরণ করেছেন।

তথ্যসূত্র 

ঢাকা বিশ্ববিদ্যালয়ের উপাচার্য
বাংলাদেশের তত্ত্বাবধায়ক সরকারের উপদেষ্টা
জন্মের বছর অনুপস্থিত
মৃত্যুর সাল অনুপস্থিত
ঢাকা বিশ্ববিদ্যালয়ের শিক্ষক
চট্টগ্রাম বিশ্ববিদ্যালয়ের শিক্ষক
সুবহান কুলি কুতুব শাহ

সুবহান কুলি কুতুব শাহ (১৫৪৩-১৫৫০) ১৫৫০ সালে পিতা জামশেদ কুলি কুতুব শাহ-এর মৃত্যুর পরে গোলকোন্ডার সুলতান হয়, তখন তার বয়স ছিল ৭ বছর। সাইফ খানকে, যিনি আইনুল মুলক নামে পরিচিত, আহমেদনগর থেকে সুবহান কুলি কুতুব শাহের বেড়ে ওঠার সময় রাজপ্রতিনিধির দায়িত্ব পালনের জন্য পাঠানো হয়েছিল। কিন্তু জামশেদের ছোট ভাই ইবরাহিম কুলি কুতুব শাহ বিজয়নগর থেকে গোলকোন্ডায় ফিরে এসে সিংহাসনে আরোহণ করেন। একই বছর সুবহানকে পদচ্যুত করা হয়েছিল, এবং অসুস্থতায় মারা গিয়েছিলেন বা হত্যা করা হয়েছিল।

তথ্যসূত্র

বহিঃসংযোগ 
 Institute of Oriental culture, University of Tokyo feature

কুতুব শাহি রাজবংশ

১৫৪৩-এ জন্ম
১৫৫০-এ মৃত্যু
গাব্রিয়েলা শ্লুসের

গাব্রিয়েলা শ্লুসের (; জন্ম: ১৮ ফেব্রুয়ারি ১৯৯৪) হলেন একজন মেক্সিকীয় তীরন্দাজ, যিনি মেক্সিকোর প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

২০১৭ সালে তীরন্দাজীতে অভিষেক করা শ্লুসের মেক্সিকোর হয়ে ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।

প্রারম্ভিক জীবন
গাব্রিয়েলা শ্লুসের ১৯৯৪ সালের ১৮ই ফেব্রুয়ারি তারিখে মেক্সিকোর তিহুয়ানায় জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
খাব্রিয়েলা রিউ দি জানেইরুতে অনুষ্ঠিত ২০১৬ গ্রীষ্মকালীন অলিম্পিকে তীরন্দাজী প্রতিযোগিতায় মেক্সিকোর হয়ে প্রতিদ্বন্দ্বিতা করেছেন, জার্মানির লিসা আনরুহের কাছে পরাজিত হয়ে বাদ পড়ার পূর্বে তিনি দ্বিতীয় পর্বে উত্তীর্ণ হয়েছিলেন। জাতীয় দলের হয়ে প্রতিনিধিত্বকারী দেশ পরিবর্তনকারী ক্রীড়াবিদদের আন্তর্জাতিক প্রতিযোগিতায় ১২ মাসের বাধ্যতামূলক বিরতির পর, খাব্রিয়েলা ২০১৮ সালের জুন মাসে তীরন্দাজী বিশ্বকাপের তৃতীয় পর্বে ওলন্দাজ তীরন্দাজ হিসেবে অভিষেক করেছিলেন।

তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে নেদারল্যান্ডসের প্রতিনিধিত্ব করেছেন এবং তীরন্দাজী মিশ্র দল প্রতিযোগিতায় রৌপ্য পদক জয়লাভ করেছেন।

শ্লুসের মেক্সিকোর প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ৩টি প্রতিযোগিতায় অংশগ্রহণ করেছেন।

তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২১টি ১০ পয়েন্ট অর্জন করে সর্বমোট ৬৪৯ পয়েন্ট নিয়ে তিনি ৩৫তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৩০তম স্থান অধিকারী ফ্রান্সের লিজা বারবেলাঁর মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

অন্যদিকে তিনি এবং স্টিভ ভেইলার একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৫৩টি ১০ পয়েন্ট অর্জন করে সর্বমোট ১৩১৭ পয়েন্ট নিয়ে ১৭তম স্থান অধিকার করেছিল।

তথ্যসূত্র

বহিঃসংযোগ
 

১৯৯৪-এ জন্ম
জীবিত ব্যক্তি
মেক্সিকীয় মহিলা তীরন্দাজ
মেক্সিকোর অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
২০১৬ গ্রীষ্মকালীন অলিম্পিকের তীরন্দাজ
তীরন্দাজীতে অলিম্পিক পদক বিজয়ী
২০২০ গ্রীষ্মকালীন অলিম্পিকের পদক বিজয়ী
২০২০ গ্রীষ্মকালীন অলিম্পিকের তীরন্দাজ
নেদারল্যান্ডসের অলিম্পিক তীরন্দাজ
২০১৯ ইউরোপিয়ান গেমসের তীরন্দাজ
তীরন্দাজীতে ইউরোপিয়ান গেমসের পদক বিজয়ী
তিহুয়ানার ক্রীড়াবিদ
নেদারল্যান্ডসের ইউরোপীয় গেমস ব্রোঞ্জপদক বিজয়ী
বিশ্ব তীরন্দাজী চ্যাম্পিয়নশিপের পদক বিজয়ী
২০২৩ ইউরোপিয়ান গেমসের তীরন্দাজ
স্পেস শাটল কলম্বিয়া

স্পেস শাটল কলম্বিয়া রকওয়েল ইন্টারন্যাশনাল দ্বারা নির্মিত নাসা দ্বারা পরিচালিত একটি স্পেস শাটল অরবিটার। উত্তর আমেরিকার প্রশান্ত প্রশান্ত উপকূলকে প্রদক্ষিণ করা প্রথম আমেরিকান জাহাজ ও মার্কিন যুক্তরাষ্ট্রের মহিলা ব্যক্তিত্বের নামানুসারে কলম্বিয়ার নামকরণ করা হয়। মহাশূন্যে উড্ডয়নকারী পাঁচটি স্পেস শাটল অরবিটারের মধ্যে কলম্বিয়া ১৯৮১ সালের এপ্রিল মাসে প্রথম স্পেস শাটল হিসাবে মহাশূন্যে যাত্রা করে। অ্যাপ্রোচ ও অবতরণ পরীক্ষার যান এন্টারপ্রাইজের পরে তৈরি করা কেবলমাত্র দ্বিতীয় পূর্ণ-মাপের অরবিটার হিসাবে কলম্বিয়া পরীক্ষার উপকরণ ও স্বতন্ত্র কালো চাইন মতো পরবর্তী অরবিটারগুলির তুলনায় এর পরীক্ষামূলক নকশার ইঙ্গিতকারী অনন্য বৈশিষ্ট্য বজায় রেখেছে।

তথ্যসূত্র 

মনুষ্যবাহী মহাকাশযান
ধ্বংসপ্রাপ্ত মহাকাশযান
একক রকেট
একক বিমান
ভুটানে ধানের উৎপাদন

ভুটানে ধানের উৎপাদন ভুটানের কৃষিতে গুরুত্বপূর্ণ ভূমিকা পালন করে। এটি মূলত দেশীয় চাহিদা পূরণের জন্যই চাষ করা হয়। ২০০১ সালে জানা গিয়েছিল যে, ভুটানে জন্মানো ধানের মধ্যে পরিমাণে মাত্র ১% এরও কম বাজারে বিক্রিত হয়েছে। তবে একটি কৃষি জরিপ ইঙ্গিত দেয়, উৎপাদিত ধানের প্রায় ১৫% বিপণন করা হয়েছে।

ভুটানে, যে দেশে জনসংখ্যার ৭৯% কৃষিক্ষেত্রে নিযুক্ত, ২০০৬ সালে প্রায় ৬৭,৫৬৮ একর (২৭৩.৪৪ বর্গ কিমি) জমিতে ধানের উৎপাদন ছিল ৭৪,৭২০ মেট্রিক টন। এটি ২০০০ সালে ৪৪,০০০ টন থেকে নাটকীয়ভাবে বৃদ্ধি পেয়েছে। ভুটানের চাল গবেষণা কর্মসূচির মূল্যায়ন অনুসারে ১৯৮৯ এবং ১৯৯৭ সালের মধ্যে ভুটানের ধানের উৎপাদন ৫৮ শতাংশ বেড়েছে।

সবচেয়ে গুরুত্বপূর্ণ ধানের আবাদ-অঞ্চল হল স্যামটসে, যেখানে ভুটানের সর্বোচ্চ ২,৮৮৯ হেক্টর আবাদভূমিতে ধানের চাষাবাদ করা হয়। তারপরে রয়েছে সারপাং এবং পুনাখা অঞ্চল যেখানে ধানের জমির ক্ষেত্রফল যথাক্রমে ২,৮৩৯ এবং ১,৯৭১ হেক্টর। বছরে পুনাখায় সবচেয়ে বেশি উৎপাদন হয় ৬২৭৪ টন। অন্যান্য ক্ষেত্রগুলির মধ্যে রয়েছে পারো এবং ওয়াংডুয়েফড্রাং, যেখানে বাজোতে অবস্থিত দেশের অন্যতম গুরুত্বপূর্ণ ধান ইনস্টিটিউট অবস্থিত।

দেশে অবকাঠামোগত পথ তৈরিতে উল্লেখযোগ্য পরিমাণ কৃষিজমি ধ্বংস করা হয়েছে। কৃষি বিভাগের যুগ্ম পরিচালক গনেশ বি. চেত্রি বলেন, "থিম্পু এবং অন্যান্য জায়গায় অবকাঠামোগত উন্নয়নের জন্য আমরা প্রচুর জমি হারিয়েছি, কিন্তু এখনও ভুটানে উৎপাদিত ধান ৫০ শতাংশ জনগণের জন্য যথেষ্ট"।

ভুটান ধানের উল্লেখযোগ্য উৎপাদনকারী হওয়া সত্ত্বেও ভুটানের খাদ্য কর্পোরেশনের খাদ্যশস্য বিভাগের উপ-ব্যবস্থাপনা পরিচালক সিংগ দুকপার মতে, প্রতি বছর ভুটান ৬,০০০ থেকে ৭,০০০ মেট্রিক টন চাল আমদানি করছে।

উৎপাদিত ধানের প্রজাতি

ভুটানিজ লাল চাল

ভুটানের লাল চাল একটি মাঝারি আকারের শস্য এবং এটি ভুটানদের প্রধান খাদ্য। এটি একটি লাল জাপোনিকা প্রকৃতির চাল যা আধাআধিভাবে কলে ছাটা; এতে ভাতের উপরে কিছুটা লালচে ভুষি দৃশ্যমান হয়। এই কারণে, এটি প্রচলিত বাদামি চালের চেয়ে কিছুটা দ্রুত রান্না হয়। রান্না করা হলে চালটি ফ্যাকাশে গোলাপি, নরম এবং কিছুটা আঠালো মনে হয়।

এই চাল ১৯৯০ এর দশকের মাঝামাঝিতে যুক্তরাষ্ট্রে সহজলভ্য হয়ে ওঠে।

আরও দেখুন
 ভুটানে কৃষি

তথ্যসূত্র

বহিঃসংযোগ
ভুটানে ধানের উৎপাদনের চিত্র

ভুটানে কৃষি
ভুটান
ভুটানের কৃষি
দেশ অনুযায়ী চাল উৎপাদন
আন সান

আন সান (, ; জন্ম: ২৭ ফেব্রুয়ারি ২০০১) হলেন একজন কোরীয় বাঁকানো তীরন্দাজ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে দক্ষিণ কোরিয়ার প্রতিনিধিত্ব করেছেন এবং তীরন্দাজীর নারীদের একক, নারীদের দলগত এবং মিশ্র দলগত বিভাগে স্বর্ণ পদক জয়লাভ করেছেন।

তথ্যসূত্র

বহিঃসংযোগ 
 

২০০১-এ জন্ম
জীবিত ব্যক্তি
২০২০ গ্রীষ্মকালীন অলিম্পিকের তীরন্দাজ
২০২০ গ্রীষ্মকালীন অলিম্পিকের পদক বিজয়ী
অলিম্পিক স্বর্ণপদক বিজয়ী দক্ষিণ কোরীয়
দক্ষিণ কোরিয়ার অলিম্পিক তীরন্দাজ
তীরন্দাজীতে অলিম্পিক পদক বিজয়ী
দক্ষিণ কোরীয় মহিলা তীরন্দাজ
দক্ষিণ কোরিয়ার অলিম্পিক প্রতিযোগী
গোয়াংজুর ক্রীড়াবিদ
বিশ্ব তীরন্দাজী চ্যাম্পিয়নশিপের পদক বিজয়ী
২০২২ এশিয়ান গেমসের তীরন্দাজ
তীরন্দাজীতে এশিয়ান গেমস পদক বিজয়ী
এশিয়ান গেমসে রৌপ্যপদক বিজয়ী দক্ষিণ কোরীয়
এশিয়ান গেমসে স্বর্ণপদক বিজয়ী দক্ষিণ কোরীয়
২০২২ এশিয়ান গেমসের পদক বিজয়ী
কিম জে-দাক

কিম জে-দোক (; জন্ম: ১২ এপ্রিল ২০০৪) হলেন একজন দক্ষিণ কোরীয় তীরন্দাজ, যিনি দক্ষিণ কোরিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

জে-দোক দক্ষিণ কোরিয়ার হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি ৩টি স্বর্ণ পদক জয়লাভ করেছেন।

প্রারম্ভিক জীবন
কিম জে-দোক ২০০৪ সালের ১২ই এপ্রিল তারিখে দক্ষিণ কোরিয়ার সিউলে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
জে-দোক দক্ষিণ কোরিয়ার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৪২টি ১০ পয়েন্ট অর্জন করে সর্বমোট ৬৮২ পয়েন্ট নিয়ে তিনি ৬২তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৩য় স্থান অধিকারী দক্ষিণ আফ্রিকার ভিয়ান রুর মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর কোয়ার্টার-ফাইনালে ব্র্যাডি এলিসনের কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

এছাড়াও তিনি কিম উ-জিন এবং লি উ-সোকের সাথে দক্ষিণ কোরীয় দল হিসেবে পুরুষদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ১২০টি ১০ পয়েন্ট অর্জন করে সর্বমোট ২০৪৯ পয়েন্ট নিয়ে ১ম স্থান অধিকার করেছিল। অতঃপর কোয়ার্টার-ফাইনালে তারা জাপানকে ৬–০ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে চীনের বিরুদ্ধে ৫–১ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিল, যেখানে তারা ফ্রান্সকে পরাজিত করে স্বর্ণ পদক জয়লাভ করেছেন।

তথ্যসূত্র

বহিঃসংযোগ

 

২০০৪-এ জন্ম
জীবিত ব্যক্তি
দক্ষিণ কোরীয় পুরুষ তীরন্দাজ
দক্ষিণ কোরিয়ার অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
২০২০ গ্রীষ্মকালীন অলিম্পিকের তীরন্দাজ
অলিম্পিক স্বর্ণপদক বিজয়ী দক্ষিণ কোরীয়
২০২০ গ্রীষ্মকালীন অলিম্পিকের পদক বিজয়ী
তীরন্দাজীতে অলিম্পিক পদক বিজয়ী
২০২২ এশিয়ান গেমসের তীরন্দাজ
২০২৪ গ্রীষ্মকালীন অলিম্পিকের পদক বিজয়ী
এশিয়ান গেমসে স্বর্ণপদক বিজয়ী দক্ষিণ কোরীয়
২০২২ এশিয়ান গেমসের পদক বিজয়ী
তীরন্দাজীতে এশিয়ান গেমস পদক বিজয়ী
ইয়াসমিন আনাগোজ

ইয়াসমিন এজেম আনাগোজ (; জন্ম: ২৭ ফেব্রুয়ারি ২০০১; ইয়াসমিন আনাগোজ নামে সুপরিচিত) হলেন একজন তুর্কি বাঁকানো তীরন্দাজ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে তুরস্কের প্রতিনিধিত্ব করেছেন, যেখানে তিনি এবং মেতে গাজোজ ব্রোঞ্জ পদক ম্যাচে মেক্সিকোর আলেহান্দ্রা ভালেনসিয়া এবং লুইস আলভারেসের কাছে ৬–২ সেটে পরাজিত হয়েছেন।

আনাগোজ আজারবাইজানের বাকুতে অনুষ্ঠিত ২০১৫ ইউরোপীয় গেমসে তার দেশের প্রতিনিধিত্ব করেছেন। তিনি ডেনমার্কের কোপেনহেগেনে অনুষ্ঠিত ২০১৫ সালের বিশ্ব তীরন্দাজী চ্যাম্পিয়নশিপে ব্যক্তিগত লক্ষ্য তীরন্দাজী এবং দলগত লক্ষ্য তীরন্দাজী প্রতিযোগিতায় অংশগ্রহণ করেছিলেন।

তিনি আর্জেন্টিনার সান্তা ফের রোসারিওতে অনুষ্ঠিত ২০১৭ বিশ্ব তীরন্দাজী যুব চ্যাম্পিয়নশিপে তার সতীর্থ মেতে গাজোজের সাথে জুনিয়র মিশ্র দলগত প্রতিযোগিতায় ব্রোঞ্জ পদক জয়লাভ করেছিলেন। ২০১৮ সালে, তিনি লেজনিৎসায় ইউরোপীয় তীরন্দাজ চ্যাম্পিয়নশিপে দুইটি স্বর্ণ পদক জয়লাভ করেছিলেন, ফাইনালে ডেনমার্কের মাজা জাগেরকে পরাজিত করে নারীদের দলগত প্রতিযোগিতায় আরও একটি স্বর্ণ পদক যোগ করেছিলেন।

তথ্যসূত্র

বহিঃসংযোগ 

 
 

১৯৯৮-এ জন্ম
জীবিত ব্যক্তি
২০১৬ গ্রীষ্মকালীন অলিম্পিকের তীরন্দাজ
২০২০ গ্রীষ্মকালীন অলিম্পিকের তীরন্দাজ
২০১৯ ইউরোপিয়ান গেমসের তীরন্দাজ
২০১৫ ইউরোপিয়ান গেমসের তীরন্দাজ
তীরন্দাজীতে ইসলামিক সলিডারিটি গেমস পদক বিজয়ী
২০১৪ গ্রীষ্মকালীন যুব অলিম্পিকের তীরন্দাজ
সরযূবালা সেন

সরযূবালা সেন (১৯ জুলাই ১৮৮৯—২৫ সেপ্টেম্বর ১৯৪৯) ছিলেন বাঙালি লেখিকা এবং শিক্ষাবিদ।

জীবনী 
সরযূবালা সেনের জন্ম ব্রিটিশ ভারতের অধুনা পশ্চিমবঙ্গের হুগলি জেলার হরিপালে। পিতা দার্শনিক ও বহুবিদ্যাবিশারদ পণ্ডিতআচার্য ব্রজেন্দ্রনাথ শীল। সরযূবালা আচার্যের পাঁচ সন্তানের মধ্যে সর্বকনিষ্ঠ ও একমাত্র কন্যা ছিলেন। তার চার ভ্রাতার তিন জন হলেন - বিনয়েন্দ্রনাথ, অমরেন্দ্রনাথ ও অমলেন্দ্রনাথ। অন্য এক ভ্রাতা অকালেই মারা যান।  পিতার শিক্ষায় ও আদর্শে তাঁদের জীবন গঠিত হয়। ১৯০৫ খ্রিস্টাব্দে তিনি এন্ট্রান্স পাশ করেন।কলকাতা বিশ্ববিদ্যালয় থেকে এম.এ পাশ করে ইংল্যান্ডে যান ১৯১২ খ্রিস্টাব্দে। সেখানে ফ্রোয়েবেল ইনস্টিটিউট থেকে সরযূবালা কিন্ডারগার্টেন সম্বন্ধীয় শিক্ষা সম্পর্কে পড়াশোনা করে স্বদেশে ফেরেন ১৯১৩ খ্রিস্টাব্দে। তার ডাকনাম ছিল তুলি। তিনি দু-বার বিবাহ করেন। তার প্রথম স্বামী ছিলেনদেশবন্ধু চিত্তরঞ্জন দাশের ভ্রাতা কবি বসন্তরঞ্জন দাশ। বসন্তরঞ্জনের মৃত্যুর পর দেশবন্ধুর ভগ্নীপতি বিপত্নীক শরৎচন্দ্র সেনকে বিবাহ করেন। তিনি ছিলেন এক কট্টর জাতীয়তাবাদী।

সাহিত্যকর্ম 
সরযূবালা সুলেখিকা ছিলেন। দেশবন্ধুর নারায়ণ পত্রিকায় তার লেখা প্রকাশিত হত। যখন সরযূবালা ইংল্যান্ডে ছিলেন, প্রথম বিশ্বযুদ্ধের প্রাক্কালে স্বদেশের অস্থির রাজনৈতিক পরিস্থিতি ও অভিজ্ঞতা তার লেখার উপর প্রভাব ফেলে। স্বামী বিয়োগে'র পর কতকগুলি শোক-প্রবন্ধ লেখেন। তার প্রথম লেখা রবীন্দ্রনাথ ঠাকুরের ভূমিকা-সহ বসন্তপ্রয়াণ নামে প্রকাশিত হয় ১৯১৪ খ্রিস্টাব্দে।
জমি-মূলধন-শ্রম সমস্যা নিয়ে বহু প্রশংসিত দেবোত্তর বিশ্বনাট্য নামক রূপক নাটক রচনা করেন ১৯১৬ খ্রিস্টাব্দে। এই নাটকটি সম্পর্কে যেটি উল্লেখযোগ্য তা হল - এর নারীবাদী মাত্রা। নায়িকা বিবাহকে প্রত্যাখ্যান করেন এবং শিশুদের যত্ন নিয়ে কর্মজীবী নারীদের যে লড়াইয়ের বিষয়ে নিজের মন্তব্য ব্যক্ত করেছেন। তিনি বাংলা সাহিত্যের সম্পূর্ণ ইতিহাসে (১৯৬০) এটি এক বৈশিষ্ট্য প্রদান করে। সমালোচক সুকুমার সেন সরযূবালার সমস্ত রচনায় তার দার্শনিক পিতার প্রভাব লক্ষ্য করেছেন।

রচিত গ্রন্থ 

 বসন্তপ্রয়াণ (১৯১৪)
 ত্রিবেণী সঙ্গম (১৯১৫) 
 দেবোত্তর বিশ্বনাট্য
 অন্নপূর্ণা  
 বিশ্বনাথ

জাতীয়তাবোধে সক্রিয়তা 
সরযূবালা বিশ শতকের প্রথমার্ধের বাঙালি রাজনৈতিক মহিলা কর্মীদের অন্যতম ছিলেন। তার ও তার স্বামীর নিবাসে রাজনৈতিক ক্রিয়াকলাপ চলত এবং প্রায়শই পুলিশের নিয়মিত নজরে  ছিল।  বিপিনচন্দ্র পালের এক জনসভায় রবীন্দ্রনাথ ঠাকুরের গান গেয়ে জাতীয়তাবোধে তার সক্রিয়তার পরিচয় সমক্ষে রেখেছিলেন।

তথ্যসূত্র 

বাঙালি লেখক
১৯৪৯-এ মৃত্যু
১৮৮৯-এ জন্ম
বাঙালি প্রাবন্ধিক
বাঙালি শিক্ষাবিদ
হুগলি জেলার ব্যক্তি
পৌর সবুজ এলাকা

ভূমি-ব্যবহার পরিকল্পনার আলোচনায় পৌর সবুজ এলাকা বলতে কোনও পৌর এলাকাতে উদ্যান ও অন্যান্য সবুজ এলাকা যেমন গাছপালা, জলাশয় (নীল এলাকা নামেও পরিচিত) ও অন্যান্য প্রকারের প্রাকৃতিক পরিবেশের জন্য সংরক্ষিত উন্মুক্ত স্থানকে বোঝায়। বেশিরভাগ পৌর উন্মুক্ত এলাকা সবুজ হয়ে থাকে, তবে কদাচিৎ অন্যান্য ধরনের উন্মুক্ত এলাকাও দেখা যায়। পৌর সবুজ এলাকা বিভিন্ন ধরনের হতে পারে, খেলার মাঠ থেকে শুরু করে উচ্চমাত্রায় রক্ষণাবেক্ষণাধীন পরিবেশ হয়ে আপেক্ষিক প্রাকৃতিক পরিবেশ পর্যন্ত এগুলির বিস্তার।

সাধারণত জনসাধারণের জন্য উন্মুক্ত হলেও পৌর সবুজ এলাকাগুলি কদাচিৎ ব্যক্তিমালিকানাধীন হতে পারে, যেমন উচ্চশিক্ষা প্রতিষ্ঠানের প্রাঙ্গন, স্থানীয় লোকালয় নিয়ন্ত্রিত বাগান, ব্যবসায়িক বা অব্যবসায়িক প্রতিষ্ঠানের আঙিনা, ইত্যাদি। শহর বা নগরীর সীমানার বাইরে অবস্থিত সবুজ এলাকা, যেমন রাজ্য উদ্যান বা জাতীয় উদ্যান বা গ্রামাঞ্চলের খোলা এলাকাকে পৌর সবুজ এলাকা হিসেবে গণ্য করা হয় না। সড়ক, ময়দান ও বাঁধানো চত্বর ভূমি ব্যবহার পরিকল্পনাতে পৌর সবুজ এলাকা, এমনকি কখনও কখনও পৌর উন্মুক্ত এলাকার সংজ্ঞার মধ্যে পড়ে না।

পৌর সবুজ এলাকাগুলি এদের চারপাশে বসবাসকারী ব্যক্তি ও সম্প্রদায়গুলির স্বাস্থ্যের উপর ব্যাপক ও দীর্ঘস্থায়ী ইতিবাচক প্রভাব ফেলে।

পৌর সবুজায়ন (Urban greening) নীতিসমূহ কোনও সম্প্রদায়কে পুনরুজ্জীবিত করতে, স্বাস্থ্যসেবার আর্থিক বোঝা কমাতে ও জীবনযাত্রার মান বৃদ্ধি করতে গুরুত্বপূর্ণ ভূমিকা রাখে। বেশিরভাগ নীতি সম্প্রদায়ের উপকার এবং পৌর উন্নয়নের নেতিবাচক প্রভাবগুলি (যেমন পৃষ্ঠগড়ানো পানি ও পৌর উত্তাপ দ্বীপ ক্রিয়া) হ্রাসের উপরে জোর দিয়ে থাকে। ঐতিহাসিকভাবে তুলনামূলকভাবে ধনবান ও বিশেষাধিকারভোগী শ্রেণীর লোকদের কাছে পৌর সবুজ এলাকাগুলিতে প্রবেশাধিকারের সুযোগ বেশি থাকে। এ কারণে সম্প্রতি পৌর সবুজায়নে পরিবেশগত ন্যায়বিচার সংক্রান্ত উদ্বেগগুলির উপরে এবং সবুজায়ন প্রক্রিয়াতে সম্প্রদায়ের সক্রিয় অংশগ্রহণের উপরে উত্তরোত্তর বেশি করে জোর দেওয়া হচ্ছে। বিশেষ করে যেসমস্ত নগরীর অর্থনৈতিক অবক্ষয় ঘটেছে (যেমন মার্কিন যুক্তরাষ্ট্রের মরিচা বলয়ে অবস্থিত নগরীগুলি) সেগুলিতে পৌর সবুজায়ন সম্প্রদায়ের পুনরুজ্জীবনে ব্যাপক প্রভাব রাখছে।

স্বাস্থ্যের উপর প্রভাব 
বিশ্ব স্বাস্থ্য সংস্থার মতে পৌর সবুজ এলাকাগুলি মানব স্বাস্থ্যের জন্য গুরুত্বপূর্ণ। এই এলাকাগুলি মানসিক ও শারীরিক স্বাস্থ্যের উপর ইতিবাচক প্রভাব ফেলে। পৌর সবুজ এলাকাগুলির গাছপালা তাপমাত্রা নাতিশীতোষ্ণ রাখতে ও বায়ুদূষণ হ্রাস করতে অবদান রাখে। যেসব সম্প্রদায়ে সবুজ এলাকা বেশি, তাদের স্বাস্থ্যের মান সাধারণত উন্নত অনুভূত হয়। পৌর উন্মুক্ত সবুজ এলাকাগুলি উপবিষ্ট জীবনযাপন পদ্ধতির কারণে সৃষ্ট বিভিন্ন দীর্ঘমেয়াদী রোগের বিস্তার ও তীব্রতা হ্রাস করতে, মানসিক কল্যাণ বাড়াতে এবং জলবায়ু পরিবর্তনের কারণে সম্প্রদায়ব্যাপী স্বাস্থ্যের উপরে নেতিবাচক প্রভাব হ্রাসের সাথে প্রত্যক্ষভাবে জড়িত।

তথ্যসূত্র

পৌর গণউদ্যান
নগর পরিকল্পনা
নগর গবেষণা ও পরিকল্পনা পরিভাষা
সবুজপথ
আঞ্চলিক উদ্যান
সুরক্ষিত এলাকা
অঞ্চলবিভাজন
পৌর সার্বজনিক উদ্যান
সংরক্ষিত অঞ্চল
সান ইওয়েন

সান ইওয়েন (, ; জন্ম: ১৭ জুন ১৯৯২) হলেন একজন চীনা বাম-হাতি তলোয়ার অসিক্রীড়াবিদ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে চীনের প্রতিনিধিত্ব করেছেন এবং অসিক্রীড়া নারীদের তলোয়ার প্রতিযোগিতায় স্বর্ণ পদক জয়লাভ করেছেন।

তথ্যসূত্র

বহিঃসংযোগ
 

১৯৯২-এ জন্ম
জীবিত ব্যক্তি
২০১৬ গ্রীষ্মকালীন অলিম্পিকের পদক বিজয়ী
অলিম্পিক স্বর্ণপদক বিজয়ী চীনা
২০১৪ এশিয়ান গেমসের পদক বিজয়ী
এশিয়ান গেমসে স্বর্ণপদক বিজয়ী চীনা
চীনের অলিম্পিক প্রতিযোগী
২০১৬ গ্রীষ্মকালীন অলিম্পিকের প্রতিযোগী
২০২০ গ্রীষ্মকালীন অলিম্পিকের পদক বিজয়ী
২০২০ গ্রীষ্মকালীন অলিম্পিকের প্রতিযোগী
এশিয়ান গেমসে রৌপ্যপদক বিজয়ী
এশিয়ান গেমসে রৌপ্যপদক বিজয়ী চীনা
ইয়েনথাইয়ের ক্রীড়াবিদ
অলিম্পিক রৌপ্যপদক বিজয়ী চীনা
২০১৮ এশিয়ান গেমসের পদক বিজয়ী
২১শ শতাব্দীর চীনা নারী
২০১৬ গ্রীষ্মকালীন অলিম্পিকের অসিক্রীড়াবিদ
২০২০ গ্রীষ্মকালীন অলিম্পিকের অসিক্রীড়াবিদ
২০২৪ গ্রীষ্মকালীন অলিম্পিকের অসিক্রীড়াবিদ
চীনের এশিয়ান গেমস ব্রোঞ্জপদক বিজয়ী
২০২২ এশিয়ান গেমসের পদক বিজয়ী
২০১৩ গ্রীষ্মকালীন ইউনিভার্সিয়াডের পদক বিজয়ী
অলিম্পিক ব্রোঞ্জপদক বিজয়ী চীনা